Inšpirované skutočnými udalosťami.
Zobrazené osoby a udalosti sú vymyslené.
Podobnosť so skutočnosťou je náhodná.
Ocko mal štýl, však?
Keby ma tak videl zápasiť. Mohli sme spolu cestovať.
Stále sa na teba pýtal,
ako sa máš, aký bol zápas, či si vyhral, na reštauráciu.
Všetko ho zaujímalo.
A?
A čo?
Rozhodol si sa?
- Teraz nie, Vicente. To fakt? - Áno, Oscar, teraz.
Do Štátov sa nevrátim.
Porozmýšľaj o tom.
Hej, vrátili ti licenciu, ale box tu lepší nie je.
Tam toho dosiahneš viac, Titi.
Majú úplne inú ekonomiku.
Aby som niečo dosiahol, musím byť najprv šampión ťažkej váhy tu.
Áno, zlatko, ale to trochu potrvá.
Tak to bude. Budem šampión Argentíny v ťažkej váhe.
Musíš byť trpezlivý.
Trpezlivý a chytrý, Oscar. Videl si, aký má dolár kurz?
Po tom zápase ma spoznajú, neboj sa.
Po zápase o titul.
- Ako? - A ako to spravil Cassius Clay?
- Zmeníš si meno? - Neviem.
Ak ma nemajú radi, budú ma nenávidieť.
Ale budú ma poznať.
II. NEMOTORNÝ ŠAMPIÓN
Luis Benetti, šampión Argentíny v ťažkej váhe,
dosahuje ďalšie ľahké víťazstvo.
Benetti ďalej bráni svoj titul a získava priazeň divákov.
Oslavujú ho ako takého, ale aj jeho správanie
v ringu aj mimo neho.
A tak sa končí ďalšia nezabudnuteľná noc v Luna Parku,
ktorú vám, ako obyčajne, priniesol podnikateľ a promotér Tito Lectoure.
„PORAZÍM HO. A STOVKU ĎALŠÍCH, AKO JE ON.“
- Poďte ďalej. - Tie palmy sú pekné.
Je to tu priestranné.
Treba tu len vymaľovať, to spravia na budúci týždeň.
Tu by mohla byť jedáleň.
- Tam je kuchyňa? - Áno.
- A spálne sú na tej strane? - Áno, ukážem vám ich.
ŠAMPIÓN LUIS BENETTI OPÄŤ VÍŤAZÍ
Bonavena?
Chce sa na mne priživiť?
Nejak sa ho zbav.
Daj už Benettimu pokoj.
Poďme si pozrieť spálne.
Vinnie.
Ako to, že si mu nevybavil víza?
Ja som ho podpísal.
Ty si mu mal vybaviť letenku,
príchod a papiere.
To posledné si pokašľal.
Viem, Joe. Môžeme skúsiť prokurátora Fergusona.
Skvelý nápad.
Požiadame ho o stretnutie
a on dostane plošticu a všetko nahrá.
A potom hodí Joea na dva roky do basy ako Fortuna.
Čo keby na chvíľu odišli z krajiny?
Len niekam blízko. A potom sa vrátia.
Je riskantné, aby sa vracali do Argentíny.
Je to priďaleko.
Mohli by na papiere počkať v Mexiku.
Ja som tam predsa pendloval 20 rokov.
Pár mesiacov im neublíži.
Len sa neunáhlime.
Dvaja Juhoameričania, ktorí pendlujú do Mexika a späť...
Mohli by ich deportovať.
Spravíme z neho amerického občana.
Hneď.
Kedy ste nám to chceli povedať?
Čo?
O vašich vízach.
To riešia manažéri, nie?
Musíme to vyriešiť, nech môžete zápasiť.
V tomto zápase aj v ďalších.
Čo vám na Argentíne chýba najviac?
Mäso.
Len to?
Moje deti.
Koľko ich máte?
Dve.
Dve?
Aké staré?
Adrianita, dievča,
má dvanásť.
A Ringuito,
ako ja, len menší,
ten má sedem.
A čo ich mama? Vaša manželka?
Chýba vám?
Moja exmanželka.
Nad zemou slobodných
A domovom statočných
- Blahoželám, Ringo. - Ďakujem.
A teraz pomôžem ja vám.
Dobre?
Zoženiete mi argentínsky pas?
Chcem vám život zlepšiť, nie zničiť.
Vaša noha.
Čo s ňou?
Zajtra za mnou príďte do telocvične.
Fuchsiová alebo zelená?
Zelená. Ako doláre.
O chvíľu začínajú Oscary. Ostaneš ich pozerať?
Poznám všetkých víťazov za posledných 10 rokov.
Pokojne sa pýtaj.
Rád by som, no musím trénovať.
Takže naozaj nie si gej.
Som z Argentíny. Tam homoši nie sú.
A našu svadobnú noc si bral fakt vážne, čo?
Jedna noc je fajn, ale nabudúce platíš ako ostatní.
Mám ti platiť za sex?
Pozri na mňa. Pozri na toto.
Ty by si mala platiť mne.
Najlepší film v roku 1970?
- Polnočný kovboj. - Ten poznám.
Bonavena debutuje v Luna Parku proti Adolfovi Diéguezovi,
a jeho 93 kíl je...
A Rolo?
Ktorý príbeh bude na titulke?
NÁRODNÉ NOVINY
- Zatiaľ čo rozhodcovia... - Podaj fotky.
...rozmýšľajú,
v druhom a treťom kole sa Bonavena javí pokojne,
no vo štvrtom vybuchne...
- Túto. - ...ako granát.
- Bonavenov debut... - Nadpis?
Vycibrený, živý...
„Vyhráva o chlp.“
Blahoželám.
Naozaj krásny debut na tomto štadióne.
Ďakujem veľmi pekne.
Rolo.
Čo spravíte teraz?
Čakám, kedy sa Benettimu bude chcieť mi postaviť.
- Dnešok bol len formalita. - A pre koho sú tie kvety?
Pre Benettiho manažéra. Neviem, ako sa volá.
- Lectoure, jeho agent. - Áno, preňho.
Nech nepríde na pohreb svojho študenta s prázdnymi rukami.
Pretože Benettiho zabijem.
Vďaka, Ringo.
S tým chalanom chcem hneď hovoriť.
RODINNÉ SOBOTY
Dnes privítame mladého muža z Parque Patricios,
ktorý v argentínskom boxe spúšťa revolúciu.
Po ťažkom...
Načo tu máte sliepku, mladý?
Nebojte sa, to ma naučil Cassius Clay.
Dostať vás do tejto šou ma stálo veľa.
Nespravte hlúposť.
Rolo. Môžem vám hovoriť Rolo?
S vašimi peniazmi a mojím ksichtom dobyjeme svet. Nezabúdajte.
...privítajte, prosím, Oscara „Ringa“ Bonavenu.
To je ale krásne kura, Ringo.
Vykašľali ste sa na box a budete farmárom?
Nie. Kúpila mi ju manželka.
A ako sa volá?
- Benetti. - Benetti?
Ako argentínsky šampión v ťažkej váhe?
Kdeže, Benetti je argentínsky šampión v zbabelosti.
Nevidíte, že sa odmieta ukázať?
Vie Benetti nejaké triky?
Neviem, uvidíme.
Tak ako, Benetti?
Si fešák, čo?
Poď sem.
Do toho. King Kong proti sliepke.
- Kedy bude oficiálny zápas? - Neviem.
Netuším, lebo keď Benettimu volám, zdvíha jeho matka.
Uspala som ju.
A mám dobré správy.
Čo sa stalo?
Poviem ti, ak ma pretiahneš.
Volal Rolo.
Čo vravel?
Niekto sa s tebou chce stretnúť.
Kto?
Niekto dôležitý.
Kto?
To si musíš zaslúžiť.
Najprv niekoho na Panamerických hrách uhryzol,
na dva roky ho suspendovali,
potom odišiel do New Yorku,
kde sa od umývania riadov dostal k trom zápasom v Madison Square Garden,
najslávnejšom boxerskom štadióne na svete.
Vrátil sa do Argentíny,
získal späť licenciu,
bojoval s niekým menom Diéguez
a zrazu je z neho herec a komik.
Robím, čo sa dá.
V televízii ste spôsobili ošiaľ, Oscar.
Ringo. Hovorte mi Ringo. Ako Ringo Starr, viete?
Aha, ako Ringo Starr.
Máte riadnu ranu, Oscar.
Pardon, Ringo.
Vážne si myslíte, že sa môžete postaviť Benettimu?
Pravdaže. S jednou rukou za chrbtom.
Prečo?
Aby zápas trval dlhšie.
Ak ho knokautujem v prvom kole, bude to krátky zápas,
tým pádom krátky prenos a nezarobíte na tom,
lebo bude menej reklám.
A keď bude zápas dlhší?
Benetti vás unaví.
Od piateho kola budete dychčať ako pes,
vaše nemotorné nohy budú ťažšie a ťažšie
a potom, okolo desiateho kola,
bum!
Vybuchnete, Ringo Starr.
Zatiaľ boxujte ďalej
a zápas potom potrvá tak dlho, ako bude treba, dobre?
Tito, tú kravatu máte zo zahraničia?
- Koľko ešte? - Už ste skoro tam.
Už len chvíľku. No tak.
Asi to nezvládnem.
Vravel som, že vám s tou nohou pomôžem.
Áno, Ringo, a ja si to vážim, ale...
- Som doktor Bonavena. - Jasné.
Poďte. Už len trošku.
Rýchlejšie. Trochu rýchlejšie.
Čas!
Veľmi dobre!
Doktor Bonavena je veľmi spokojný.
Sally je tiež spokojná.
Sukini synovia!
Za toto zaplatia krvou!
Čo je, Joe? Čo sa stalo?
Práve volali z New Yorku.
Nakoniec žiadne zápasy s Bonavenom nedohodnú,
pretože mám ako promotér zákaz.
Ale to už vieme.
Preto som v zmluve ako Ringova manažérka ja.
To som povedal, Sally.
A ten poskok, čo sem poslali, sa mi opovážil povedať,
že promotérov z Garden už Bonavena nezaujíma.
Vraj má už po kariére.
Vypil mi šampus, ošukal štetky.
Prečo to predtým nespomenul?
Prečo začali riešiť tie víza a tak?
- Čo ešte povedali? - Čo asi, Sally?
Klamstvá, samozrejme.
Jednu zasranú lož za druhou.
A prečo? Lebo sa ma snažia ponížiť.
Podľa nich som len nejaký pasák, ktorý nemá v boxe čo hľadať.
Upokoj sa, prosím, Joe.
Neupokojím sa!
Ukážem tým icíkom, ako sa robí šou!
A ako si to oblečená, doriti?
Bruce Fortuna.
Tak sa volal okresný prokurátor z Washoe.
Ten zmrd označil bordel a jeho majiteľa
za nebezpečných.
A keď som prišiel do Rena, zatkol ma ten bastard za tuláctvo.
Čo to je?
Je to starý zákon, podľa ktorého sú pasáci tuláci.
Chápeš to?
Tá sviňa nechcela moje úplatky, tak som mu poslal iný darček.
Vieš, taký, ktorý sa neodmieta.
Dievča.
Tvárila sa, že má 18, no naozaj mala 14.
Ale ten zasraný Fortuna mal v izbe ploštice.
Dva roky v Nevadskej štátnej väznici.
Muselo to byť ťažké.
Ale nie.
V lochu som šéfoval kasínu.
Hovorili sme mu „Ohrada“.
Mal som aj čašníka. Takého príjemného starca menom Williams.
Zabil pár právnikov z okresu Washoe.
Príjemní ľudia.
Tomu Fortunovi sa tiež príliš nedarilo.
Chápeš.
Bol z inej časti Talianska ako ja. Z Piemontu.
Sú to v podstate Francúzi.
Ja som ale pravý Sicílčan.
- Už sme skoro tam. - Okej.
Tak,
čo myslíš?
Čo si myslím o čom?
Hotel? Je fajn.
Obzri sa poriadne.
Nie je to hotel.
Je to sen.
A spoločne ho splníme.
Aký sen?
Priviesť do Nevady najlepší box na svete.
Mustang Box Arena.
Tu bude tvoj prvý zápas.
V Rene.
Je to zem plná príbehov.
- Kde sa Ringo Bonavena postaví... - Tu?
S Nortonom?
Nie. S Nortonom to nevyšlo.
Chceli sa na tom len nahrabať.
Micky Diamond, Ringo. To je tvoj súper.
Micky aký?
Micky Diamond.
Joe, Norton bola moja cesta k Alimu.
Kto je, doriti, Micky Diamond?
Nezáleží na tom, kto to je.
Všetci chlapi chcú len dve veci.
Boj a ženy.
Ženy máme.
Už potrebujeme len box.
Tak najprv zvládnime prvý zápas.
A potom budeme riešiť Aliho.
Sľubujem.
Haló?
Oscar?
Počuješ ma, drahý?
Si v poriadku?
Dnes večer nás pred rekordnou návštevou
čaká zápas o titul Argentíny v ťažkej váhe.
Máme tu skúseného šampióna Luisa Benettiho
a jeho mladého, no smelého vyzývateľa Oscara Natalia „Ringa“ Bonavenu.
Môže to byť súboj storočia.
(CENA 13 750 DOLÁROV)
Vieš, prečo ti viažem ruky?
Pretože v tomto športe sa bojuje rukami.
Keby sa v ňom bojovalo zubami, zaviažem ti stoličky, jasné?
Byť šoumenom ťa baví, čo?
Niečo ti poviem.
Toto je najdôležitejší večer v dejinách tohto štadióna
a ty budeš v ringu.
Hotovo.
Počúvaj ma, Oscar.
Môžem ti hovoriť o stratégii, kam Benettiho udrieť,
v ktorom kole zaútočiť, v ktorom čakať,
ale to ty už vieš. Vieš to naspamäť.
Toto je jedinečná príležitosť.
Vybehni tam a daj do toho všetko.
Tak čo?
Prišiel si vtipkovať či boxovať?
- Boxovať, tréner. Prišiel som boxovať. - Tak si choď po opasok.
A staň sa šampiónom. Argentínskym šampiónom!
- Do toho, doriti! - Do toho, doriti!
- Poďme, Oscar! - Ideš.
Odzbroj ho.
- Parque Patricios získa opasok. - Do toho!
Ideš, Oscar, ideš!
Je to debil.
Rozbi mu nos.
Dámy a páni...
(CENA 3 000 DOLÁROV)
...pripravte sa na poriadny zápas.
Bude to šialené...
Do toho, šampión. Daj do toho všetko.
Nechaj ho udierať. Bude si myslieť, že je zápas jeho.
A keď príde blízko, bum, odpáliš ho.
Netrep.
Len dúfam, že mi nevyblokuje ľavačku.
O dve minúty idete.
Vypýtali ste mi argentínsku hymnu, však?
Jasné, Buenaventura. Všetko je, ako ste chceli.
Dve minúty.
- Povedal ti práve Buenaventura? - Musel si ho pomýliť.
Je to idiot. Čo nevidel plagáty?
- Je tam veľa ľudí? - Áno, plno.
- A videl si Sally? - Nie, ale mala by byť vpredu.
Nemusíme kecať, však? Povedal som už všetko.
- Jasné. Zničím ho. - Máme rekordnú návštevu.
25 326 DIVÁKOV (5 000 VONKU)
Prišli sa pozrieť na Oscara.
Dúfajme, že bude dnes večer jeho ľavačka taká rýchla ako jeho jazyk.
Idiot jeden.
S váhou 99 kilogramov...
...veľký juhoamerický šampión...
Knokautuj ho, Ringo!
Z Buenos Aires v Argentíne je tu Oscar „Ringo“ Bonavena.
Počúvajte ma, bojujte podľa pravidiel,
pozdravte sa, a keď budete pripravení, začnite.
Do rohov.
Boxujte!
Nie!
Boxujte!
Dobre!
Presne tam.
Stop! Raz...
...tri, štyri, päť...
...šesť, sedem, osem.
Nižšie.
Hotovo, Oscar.
Ešte tri minúty a si argentínsky šampión v ťažkej váhe.
Stop!
Raz!
Dva! Tri!
Štyri!
Oscar!
- Výborne. - Veru, výborne.
Výborne!
To je môj chlapec.
Po jednohlasom rozhodnutí
vyhráva a novým šampiónom Argentíny v ťažkej váhe
sa stáva Oscar Natalio „Ringo“ Bonavena.
Prepáč za tie reči. Bola to len šou, aby sa predali lístky.
- Prepáčiš mi? - To nič. Dobrý zápas.
Bonavena!
- Zaslúžené víťazstvo. - Vďaka, pán Tito.
Vravel som, že budem šampión. Teraz mi priveďte Folleyho.
Chcem byť svetový šampión. Chcem bojovať s Cassiusom Clayom.
Dobre, šampión, dobre.
Dajte mi pokoj! Vypadnite!
Preklad titulkov: Martin Vranovský